

    Ål kyrkjelege fellesråd

**Møtebok**

**ÅL KYRKJELEGE FELLESRÅD**

**Møte 05.11.2024**

**Møtestart: kl 18.00 i Ål kyrkjestugu**

**Møteslutt: kl 20.00**

**Til stade:**

**Medlemer:** Liv A. Solberg(Leveld), Frøysdis Stoveland Dekko (Torpo), Kari Kristine Flatland (Torpo), Anne Kjersti Frøyen (Ål), Arild Øystese Hansen (Ål), Ingrid K. Hajem (Ål) Solveig Løkensgard Arnegard (komm.repr)

**Varamedlem:** Inger Elise Kaslegard (Leveld), Marianne Laa (Ål), Geir Wiknes (prest)

**Andre:** Anne Gerd Jorde, sekretær

**Forfall:** Inger Haug(Leveld), Audun Vestenfor (Ål), Kristoffer Lønning Tørresen (setteprost)

SAKSLISTE:

FR-sak 28/24: Godkjenning av referat frå møtet 27.08.2024 og innkallinga.

FR-sak 29/24: Årsrekneskap 2023

FR-sak 30/24: Revisjonsrapport 2023

FR-sak 31/24: Økonomisk statusrapport 2024

FR-sak 32/24; Prioriteringsliste investeringar 2025-2028

FR-sak 33/24: Organisering av kyrkjelege råd i Ål

FR-sak 34/24: Administrativ ressurs til soknerådet

FR-sak 35/24: Val av leiar og nestleiar frå 1. januar 2025

FR-sak 36/24: Namna minnelund

FR-sak 37/24: Orienteringar

**FR-sak 28/24: GODKJENNING AV MØTEPROTOKOLL FRÅ MØTE 27.08.24**

 **OG MØTEINNKALLINGA**

**Saksdokument:**

1.Møtebok frå møtet 27.08.2024

Dokumentet ligg ved saka.

**Saksopplysningar:**

Møtebok frå møtet i Ål kyrkjeleg fellesråd i møte 27.08.2024 vert lagt fram for eventuelle korrigeringar og til godkjenning.

Møteinnkallinga skal godkjennast.

**Framlegg til vedtak:**

Ål kyrkjeleg fellesråd godkjenner møteboka frå 27.08.2024

Innkallinga blir godkjent.

**Ål kyrkjelege fellesråd i møte 05.11.2024**

**VEDTAK :**

Ål kyrkjeleg fellesråd godkjenner møteboka frå 27.08.2024

Innkallinga blir godkjent.

**FR-sak 29/24: ÅRSREKNESKAP 2023**

**Saksdokument:**

1. Årsrekneskap for 2023.
2. Korrigert note 4 per 01.11.2024

Saksdokument 1 og 2 følgjer som vedlegg.

**Saksopplysningar:**

Årsrekneskapen var ikkje handsama i fellesråddekkast av disposisjonsfondet før den vart sendt revisjonen og blir derfor lagt fram for fellesrådet i denne omgangen. Rekneskapen viser ei oversikt over drift og investering, samt balanse i 2023 og over alle fond som kyrkja har.

I den opprinnelege note 4 kjem det fram at det er overført 86 461,36 kr til disposisjonsfondet i 2023. Dette er renter på 7666 kr samt mindreforbruket**.** Tilbakeføring av bilaget på mindreforbruket vart gjort då rekneskapsførar ikkje hadde fått med seg vedtak frå mars 2023 om inndekking av meirforbruket i 2022. Det vart gjort eit vedtak FR-sak 8/23 der det står at meirforbruket i 2022 skal dekkast av disposisjonsfondet. Då dette ikkje var fanga opp hjå rekneskapsførar, vart mindreforbruket tilbakeført for å sjåast saman med meirforbruk året før jmf økonomiforskrift. Det viser seg at årsrekneskapen ikkje inneheld tilbakeføringane som er gjort med føringa mot disposisjonsfondet. Dette er nå retta og derfor følgjer ny note 4 med saka.

**Økonomi:**

Rekneskapen viser eit mindreforbruk i 2023 på 79 298,86 kr. Samtidig har ikkje meirforbruket i 2022 på 195 829, 86 kr vorte ført inn i 2023 budsjettet som trekk frå disposisjonsfondet. Det totale meirforbruket over to år som må dekkast inn er derfor 116 531,50 kr. Dette må nå rekneskapsførast i 2024 med dekking frå disposisjonsfondet.

Note 4 er retta (eiga vedlegg) og denne viser at rett sum på disposisjonsfondet er

462 089,25 kr.

Bunde investeringsfond per 31.12.2023 er 1 069 928,69 kr.

**Konsekvensar for barn og unge:**

Ingen.

**Konsekvensar for miljøet:**

Ingen

**Drøfting:**

Det er viktig at både meirforbruk i 2022 og mindreforbruk i 2023 blir bokført nå i 2024 slik at rekneskapen blir ajour. Det blir då lettare å få full oversikt over økonomien.

**Framlegg til vedtak.**

1. Rekneskap for 2024 med ajourført note 4 blir vedteke med eit mindreforbruk på 79298,36 kr.
2. Meirforbruk for 2022 på 195 829,86 kr blir jmf. FR-sak 8/23 dekka av disposisjonsfondet.
3. Mindreforbruk for 2023 på 79 298,36 kr blir overført til disposisjonsfondet.
4. Både resultat frå 2022 og 2023 med totalt eit meirforbruk på 116 531.50 blir bokført i 2024 budsjett og rekneskap.

**Ål kyrkjelege fellesråd i møte 05.11.2024**

**VEDTAK:**

1. Rekneskap for 2024 med ajourført note 4 blir vedteke med eit mindreforbruk på 79298,36 kr.
2. Meirforbruk for 2022 på 195 829,86 kr blir jmf. FR-sak 8/23 dekka av disposisjonsfondet.
3. Mindreforbruk for 2023 på 79 298,36 kr blir overført til disposisjonsfondet.
4. Både resultat frå 2022 og 2023 med totalt eit meirforbruk på 116 531.50 blir bokført i 2024 budsjett og rekneskap.

**FR-sak 30/24: REVISJONSRAPPORT 2023**

**Saksdokument:**

1. Revisjonsberetning frå Viken kommunerevisjon IKS av 29.10.2024
2. Nr 5. Revisjonsbrev oppsummering av 29.10.2024

Dokument 1 og 2 ligg som vedlegg

**Saksframlegg:**

Viken kommunerevisjon IKS er nå ferdig med revideringa av rekneskap for Ål kyrkjelege fellesråd for 2023. Rekneskapen er godkjent med ein del merknader og tilrådingar for framtida.

Revisjonen har desse merknadane:

* Manglande budsjettkolonne og avslutning av rekneskapen. Dette går på mangalande føring av meirforbruket i 2022 jmf. FR sak 8/23 og føring av renter 7 666 kr avsett til disposisjonsfondet utan at det er budsjettert.
* Investeringsrekneskapen har heller ikkje budsjettkolonner. Med andre er det ikkje laga budsjett for investeringane, noko økonomiforskrifta for kyrkja krev.
* Det blir vist til nye krav til årsmelding og noter i økonomiforskrifta. Noter 2023 manglar opplysning om varige driftsmidlar (anleggsnotat) og manglar henvisning frå rekneskapspostar til noter.
* Jmf. | 17 i økonomiforskrifta så skal årsrekneskap underteiknast av valt leiar og dagleg leiar før 20. mars året etter. (Dette vart ikkje gjort før hausten 2024)
* Rest gamle fordringar på 225 329 kr burde vore tapsført i 2023 og revisjonen foreslår at dette beløpet blir tapsført i 2024 om det ikkje kan inndragast.

**Økonomi:**

Gamle fordringar frå underskot frå Kafe Tid var i utgangspunktet 515 329 kr . Kommunen gjorde vedtak om dekking av 290 000 kr slik at resterande uteståande beløp er 225 329 kr.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Det bør ein gjennomgang til på budsjett og rekneskap for 2024 slik at merknadane frå revisjonen kan blir teke omsyn til i vidare rekneskapsføring

Det bør vedtakast korleis ein skal kvitte seg med dei gamle fordringane.

**Framlegg til vedtak:**

1. Revisjonsrapporten blir teke til orientering.
2. Kyrkjeverje saman med rekneskapsførar i kommunen blir bedt om å gå gjennom merknadane i revisjonsrapporten og forbetre budsjett og rekneskap for 2024 i tråd med anbefalingane frå revisjonen.
3. Gamle fordringar på 225 329 kr blir dekka frå disposisjonsfondet.

**Ål kyrkjelege fellesråd i møte 05.11.2024**

**VEDTAK:**

1. Revisjonsrapporten blir teke til orientering.
2. Kyrkjeverje saman med rekneskapsførar i kommunen blir bedt om å gå gjennom merknadane i revisjonsrapporten og forbetre budsjett og rekneskap for 2024 i tråd med anbefalingane frå revisjonen.
3. Gamle fordringar på 225 329 kr blir dekka frå disposisjonsfondet.
4. Fellesrådet ber administrasjonen legge fram ei sak om krav til og eventuelle føringar for kor stort eit disposisjonsfond bør vera.

**FR-sak 31/24: ØKONOMISK STATUSRAPPORT DRIFT 2024**

**Saksdokument:**

1. Utskrift frå Visma per 31.10.2024 driftsrekneskapen Ål kyrkjelege fellesråd

Dokument l følgjer vedlegg.

**Saksframlegg:**

Dokumentet som er vedlagt viser rekneskap drift per 31.10.2024. Budsjettet som ligg her er ikkje periodisert, men for heile året og forbruk i prosent er totalt fram til nå. Etter 10 av 12 månadar blir normalt forbruk per 31.10 om lag 83,3%. For lønn er prosenten litt annleis etter som juniløna er trekk for ferie og utbetaling av feriepengar. Lønsposten ser grei ut utifrå budsjettet. Ein del postar er utgifter som forfell ei eller få gonger i året. Dette er til dømes forsikringar og ein del lisensar. Andre postar som til dømes godtgjersle folkevalde, kjem på slutten av året.

11200 Anna forbruksmateriale: Her er det ført alt frå innkjøp av blomster til gravstellavtaler til vaskeartiklar, konfirmantartiklar som gripekors mm, verneutstyr, arbeidstøy og mykje anna.

Vaskeartiklar, toalettpapir mm er ført noko på denne posten og noko på 12600 som har eit lite mindreforbruk, men totalt er denne posten overskride ganske mykje.

11300 Post, bank tenester og porto

Nok av overforbruk på denne posten skuldast at kontoret dette året har kjøpt seg ut av ei avtale om frankeringsmaskin. Dette var ei langvarig avtale og utkjøp kosta om lag 25 000 kr. Dette var leige som skulle vore betalt framover i tid over fleire år. Når dette likevel vart gjort var det for å sleppe store fakturaen på blekkpatroner og utstyr til denne maskina som kom i tillegg. Slik som portoen er nå, er det fullt mogleg å bruke ei brevvekt og vanlege frimerker.

11950 Avgifter, gebyr, lisensar og liknande.

Det ser ut som bruken på denne posten er om lag som budsjett, men ser ein denne saman med 11953 datalisens så er den overforbrukt med 97428 då den står i 0 på budsjettet. Noko av grunnen til overskridingar kan vera at det i 2024 er gått over til Kirkepartner i staden for IKT Hallingdal si plattform. Kyrkja i Ål er nå inne på Den norske Kyrkja sitt eiga datasystem, noko som vil måtte koma for alle kyrkjekontora etter kvart. Berre etableringa hadde ein eingongssum på 50 000 kr. Det er kome attende noko tilskot frå kyrkja sentralt til dette arbeidet, men det er veldig lite i forhold til etableringskostnadane.

11952 Kommunale avgifter

Denne posten er det brukt over det dobbelte av budsjett og ennå står det att 2 mnd av året. Her er både kommunale avgifter som vatn og kloakk mm og utgifter til søppellevering ført. Denne posten må aukast i seinare budsjett.

12300 Vedlikehald byggtenester og 18450 overføringar frå kommunen

450 000 kr, men dersom ein ser på post 18450 Tilskot frå kommunen så er det eit spørsmål om desse pengane er løyvd i budsjettvedtaket i kommunen i fjor. Dette blir sjekka ut av økonomiavdelinga i kommunen.

12700 Andre tenester

Her er det ført ein del honorar, blant anna 116 000 kr til firmaet Akasia for dei tre tilstandsrappportane på kyrkjene i Ål. Her er det også ført på prosjektet med drenering ved Ål kyrkje. Mange postar er honorar i samband med Folkemusikk og gudsteneste prosjektet og vikarorganistar som er sjølvstendig næringsdrivande.

16200 Anna sal av varer og tenester(utan mva) og 16509 Avgiftspliktig sal (med mva)

Budsjettposten på 90 000 kr er budsjett på kyrkjeblad. Her er det berre inntektsført 596 kr. I tillegg er det ført opp inntekt på 6000 kr på post 16509 som er annonseinntekter til kyrkjebladet. Her må både reglar rundt mva og kvifor det er så stort sprik på budsjett og rekneskap arbeidast vidare med.

16300 Husleigeinntekter og festeavgift

Per 31.10 er berre 50% av denne inntekta kome inn. Festeavgift blir sendt ut i november og det vil også koma noko meir husleige, blant anna på Borgstugu. Det er derfor vanskeleg å seia kvar vi landar på denne posten.

17050 Refusjon frå kyrkja sentralt

Det er budsjettert med 82 000 kr til inntekt for administrasjon av prosteteneste. I 2023 var dette utbetalt i mai månad så dette må følgjast opp.

18050 Tilskot frå kyrkja sentralt

Tilskotet på trusopplæring vart redusert med 103 299 kr i 2024 fordi dette var summen av tilskot i 2023 som ikkje var nytta. Då vert tilskotet året etter redusert tilsvarande.

34 828 kr er fram t.o.m. oktober utbetalt i samband med overgang til dataplattforma Kirkepartner.

18100 Andre statlege overføringar

Her er det berre kome inn 30 000 på folkemusikkprosjektet og det må sjekkast ut kvifor det ikkje er utbetalt meir.

**Økonomi:**

Per 31.10 står det 509 658 kr å fortsatt bruke på drift. Dette held ikkje til drift inkl løn for 2 måndader som står att av året. Det vil koma inn meir på festeavgifter

samtidig som fleire inntektspostar bør sjekkast ut om det er inntekter som skal inn og ikkje er kome enno.

**Konsekvensar for barn og unge:**

Det står pengar på bundne fond til ungdomsarbeid. Sokneråd kan utfordrast til å finne arbeid som desse kan nyttast til.

**Konsekvensar for miljø:**

Ingen

**Drøfting:**

Det er vanskeleg å seia eksakt korleis det totale resultatet for 2024 blir etter som det fortsatt vil koma ein del utgifter, men også ein del inntekter blant anna på festeavgift. Det er også ein del overføringar og tilskot som kan sjå ut ikkje er kome inn ennå.

**Framlegg til vedtak:**

1. Statusrapporten vert teke til orientering.
2. Kyrkjeverja blir bedt om å arbeide vidare med inntektspostane for å avklare om det er tilskot som ikkje er utbetalt enno.

**Frå handsaminga**:

Fellesrådet ber om statusrapport og prognose for 2024 i desembermøte

**Ål kyrkjelege fellesråd i møte 05.11.2024**

**VEDTAK:**

1. Statusrapporten vert teke til orientering.
2. Kyrkjeverja blir bedt om å arbeide vidare med inntektspostane for å avklare om det er tilskot som ikkje er utbetalt enno.

**FR-sak 32/24: PRIORITERINGSLISTE INVESTERINGAR 2025-2028**

**Saksdokument:**

1. Excel-dokument: 241104 – Investeringar 2025-30 – ÅKF (vedlegg)
2. Tilstandsanalyse ved Leveld kyrkje 2024
3. Tilstandsanalyse ved Torpo kyrkje 2024
4. Tilstandsanalyse ved Ål kyrkje 2024.

**Saksopplysningar:**Saka om investeringsplan for ÅKF i komande periode 2025-30 vart sist handsama i ÅKF 27. august, sak 26/24 med fylgjande vedtak:

*Vedtak:*

* *ÅKF godkjenner plan for investeringar og investeringsbudsjett for 2025-2030 med eventuelle justeringar.*
* *ÅKF vil arbeide for å finne alternative finansieringskjelder, både private og offentlige.*

I augustmøtet hadde ikkje ÅKF motteke tilstandsrapport frå konsulentfirmaet Akasia, men fått melding om kostnadsnivået for tiltak på Leveld kyrkje. Desse var derfor lagt inn i investeringsplanen.

I september fekk vi tilsendt heile rapporten og den viste behov for omfattande tiltak også på Torpo og Leveld kyrkjer. Rapportane for dei tre kyrkjene ligg ved, til orientering for dei som ynskjer merir informasjon om saka. Kostnadsestimata syner:

* Leveld kyrkje: kr. 9 036 000
* Torpo kyrkje: kr. 8 768 000
* Ål kyrkje: kr. 8 951 750

Desse tiltaka åleine gjer ein samla kostnad på ca. 27 mill. kroner. Investeringsbudsjettet vert altså justert opp ein god del jamfør med det som vart presentert i sak 26/24.

Desse tiltaka er lagt inn i den justerte investeringsplanen, sjå vedlegg.

(Kyrkjeverja og tilsette ved kyrkjekontoret har ikkje hatt høve til å gå kritisk igjennom rapportane frå Akasia, men ein førebels vurdering tyder på at det er mogleg å redusere dei estimerte kostnadene ein god del for alle dei tre kyrkjene.)

I samband med handsaming av økonomiplanen hadde kyrkjeverja og leiar i ÅKF samtaler med rådmannen og økonomisjefen i Ål kommune. Rådmannen ynskjer at ÅKF prioriterer tiltaka i samband med handsaming i formannskap og kommunestyre. ÅKF skal legge fram ein prioritert liste til politikarane i formannskapsmøte den 11.november. Det er derfor av stor betydning at ÅKF står samla om ei vurdering av tiltaka.

**Økonomi:**

På investeringstiltaka er det lista opp 12 tiltak med kostnadsramme frå kr. 70 000 til kr. 12 500 000.

Det er rekna med statleg finansiering på til saman kr. 8 430 000 frå m.a. Enova og det nye kyrkjerenoveringsfondet.

Ål kommunes andel vil utgjere frå ca. 8 mill. til ca. 28.mill. avhengig av kor mange av tiltak som vert innvilga.

**Konsekvensar for barn og unge:**Det er sannsynleg at oppgradering av kyrkjene, inklusive AV utstyr (bilde, lyd og lys) vil ha positiv verknad på arbeidet blant barn og unge. Tiltak for å utvikle kyrkja og kyrkjene som arena for barne- og ungdomsarbeid bør leggjast inn i tiltakspakkene, i det minste for hovudkyrkja på Ål.

**Konsekvensar for miljøet:**Det er ein grunnleggjande føresetnad at kyrkjene oppgraderast med omsyn til isolasjon og energi/oppvarming. Dette vil gje positiv verknad både med omsyn til driftsøkonomi og miljø.

**Drøfting:**
Det angitte nivået på investeringar for komande periode kan verke svært høgt med tanke på aktivitetsnivået i kyrkja. Det som ligg bak er sjølvsagt 150-års jubileet i 2030 for alle dei tre kyrkjene. Ål kommune bør nytte høvet til å gjere eit krafttak for kyrkjene i samband med jubileet og samtidig leggje eit grunnlag for mottak av statlege støtteordningar. Utan garantiordningar frå kommunen (Intensjonserklæring) vil ikkje kyrkja kvalifisere for støtte frå kyrkjebevaringsfondet. 150-årsjubileet vil i seg sjølv truleg medverke til at kyrkjene i Ål vert prioriterte jamvel om det no er middaelalderkyrkjer i stein som har 1. prioritet til løyving frå dette fondet.

Det er derfor av stor betydning at både ÅKF og kommunen no nytter høvet til å oppgradere kyrkjene slik at dei kan framstå som viktige element i Ål for komande generasjonar, og også som gode bygg for å møte oppgåver i kyrkja og løyse tenester for kommunen i dag.

Eit framlegg til prioritering er sett i vedlegget: 241104 – Investeringar 2025-30 – ÅKF under fana «Prioriteringer INV». Rådet bør tenke gjennom ein hensiktsmessig prioritering av dei 12 tiltaka og koma med innspela i møtet.

 **Framlegg til vedtak:**

Ål kyrkjelege fellesråd gjer vedtak om fylgjande prioritering av investeringstiltak for perioden 2025-2029:

****

**Frå handsaminga:**

Ål kommune har eigne ENØK tilskot som administrasjonen kan sjekke kriteria på om det kan søkast til ENØK tiltak i kyrkjene.

**Ål kyrkjelege fellesråd i møte 05.11.2024**

**VEDTAK:**

Ål kyrkjelege fellesråd gjer vedtak om fylgjande prioritering av investeringstiltak for perioden 2025-2029:

****

Prioritet 12 Bårerom Torpo blir teke ut og bårerom i Ål blir nytta også for Torpo.

**FR-sak 33/24: ORGANISERING AV KYRKJELEGE RÅD I ÅL**

**Saksdokument:**

1. Reglar om ordning for felles sokneråd med kommentarar
2. Mail frå stiftsdirektøren i Tunsberg bispedømme av 22. 10.2024
3. Kyrkjeordning for Den norske Kyrkja

Dokument 1 og 2 følgjer som vedlegg.

**Saksopplysningar:**

Dei tre sokneråda i Ål har nå i fleire periodar hatt eit felles råd både for Leveld, Torpo og Ål sokneråd. Det er to representantar frå Leveld, to frå Torpo og 4 representantar frå Ål i det felles rådet. Dette var fyrst ei prøveordning, men har vorte godkjent som ei fast ordning.

I 2019 vedtok Kyrkjemøtet rammer for ordning for felles sokneråd. Og denne ordninga vart då godkjent som ei permanent ordning. Her kjem det fram at fleire sokn kan ha felles sokneråd når desse ligg i same kommune. Det kan dreise seg om berre nokon sokn i kommunen eller alle sokna. I Ål er alle sokna med i dette samarbeidet. Kvart sokn utgjer ein eiga valkrets og det felles soknerådet utgjer samla valstyre for det enkelte sokn.

I § 6 i reglar om ordning for felles sokneråd, står det at det felles rådet er sett saman av sokneprest og 2-4 representantar frå kvart sokn. Det står også i same paragraf at det er dei samarbeidande sokna som avgjer om sokna skal ha lik eller ulik representasjon. I Ål er det 4 frå Ål sokn og to frå kvar av dei to andre sokna. Dette er i tråd med det slik det kan vera utifrå ordninga.

Vidare står det i § 7 at det i kommunar med fleire sokn skal vera eit fellesråd. Dette gjeld også der det er felles sokneråd. I kommunar med felles sokneråd som omfattar alle sokna i kommunen, kan det felles soknerådet avgjera om kyrkjeleg fellesråd skal ha alle eller berre eit utval av medlemane i felles sokneråd med i fellesrådet. I Ål har ein valt denne perioden å ha med alle i fellesrådet.

Utifrå Kyrkjeordning for Den norske Kyrkja så er soknepresten medlem av soknerådet. I følgje § 15 i Kyrkjeordninga så er fellesrådet samansett av 2 representantar frå kvart sokn og ein prost eller anna prest oppnemnt av biskopen. I tillegg kan kommunen velje ein representant til fellesrådet. Denne paragrafen kan sjå ut som ikkje samsvarar med representasjonen frå dei ulike sokna i Ål inn i fellesrådet. Når ein ser på § 6 i ordninga for felles sokneråd så står det tydeleg at det er dei samarbeidande sokna som avgjer om det skal vera lik eller ulik representasjon frå sokna og det er også rådet sjølv utifrå § 7 som avgjer om alle eller berre deler av felles sokneråd skal sitja i fellesrådet. Utifrå desse paragrafane tolkar kyrkjeverja at ordninga i Ål er innafor reglane i Den norske Kyrkja.

Kyrkjerådet har i desember 2023 fastslege at i kommunar med berre eitt sokn så skal det ikkje vera eiga fellesråd, men sokneråd som også har fellesrådsfunksjonar. Dette får konsekvensar for blant anna val av leiar der rådet skal ha same leiar enten det opptrer som sokneråd eller råd med fellesrådsfunksjonar. I april 2024 sendte biskopen i Tunsberg ut eit skriv som påpeikte at dette også gjeld for kommunar med felles sokneråd, slik det er i Ål.

I Ål er det stilt ein del spørsmål om korleis dette skal fungere i praksis etter som Ål har fleire sokn, men felles sokneråd.

Stiftsdirektøren sendte derfor spørsmåla til Kyrkjerådet. Ål kyrkjekontor har nå fått eit grundig svar på spørsmåla (jmf. saksdokument 2 som ligg vedlagt). Svaret inneber blant anna at Ål fortsatt kan ha både sokneråd og kyrkjeleg fellesråd der ein kan velje ulike leiarar til dei ulike råda. Dette tyder også at det er fire formelle einingar med tre sokn og eit fellesråd som alle er registrert i Brønnøysundregisteret med eiga organisasjonsnummer.

Når det gjeld den geistlege representanten i rådet, så sit soknepresten i soknerådet. Sidan det er fastslege at Ål i tillegg har eit fellesråd, skriv stiftsdirektøren at biskopen har bestemt at det er naturleg at prosten inntil vidare sit i fellesrådet med soknepresten som varamedlem.

Dette vil i praksis seia at organiseringa kan fortsetja slik den er i dag. Når det gjeld valet om ein skal ha same leiar i båe råda eller eiga leiar for kvart av dei, så er dette noko råda må drøfte og gjera vedtak om.

AU for både sokneråd og fellesråd hadde felles møte 25. oktober og drøfta saka. Det kom i møtet fram ulike måtar å løyse leiarverva på.

**Økonomi:**

Organiseringa har i seg sjølv ingen økonomiske konsekvensar. Dersom ein vel å fortsetja med soknerådsmøte og fellesrådsmøte på same kveld slik som nå, vil det vera ein liten gevinst i møtegodtgjering etter som særmøte er 350 kr og kombinasjonsmøter er 600 kr i følgje reglement for arbeidsvilkår for kyrkjeleg folkevalde.

**Konsekvensar for barn og unge:**

Saka har ingen konsekvens for barne- og ungdomsarbeidet.

**Konsekvensar for miljøet:**

Saka om organisering har ingen konsekvens for miljøet. Fellesmøte for sokneråd og fellesråd vil skape mindre bilkøyring enn ved særmøte.

**Drøfting:**

Utifrå dokumentasjonen som nå er kome frå Kyrkjerådet og Bispekontoret så kan ordninga i Ål fortsetja slik som nå. Det som blir spørsmål når ny leiar skal veljast frå 1. januar 2025 (årlege val på leiar og nestleiar), er kva modell som skal brukast der. Det kom fram 3 ulike modellar på AU møte som sokneråd og fellesråd må ta stilling til.

1. Felles leiar og nestleiar for båe råda

Fordelar: Enklare å forhalde seg til ein leiar eller to. Kan bli meir samhandling mellom råda.

Bakdelar: Kan bli veldig stor belastning på ein person som skal ha styring på båe råda. Meir sårbart om leiar eller nestleiar skulle bli sjuk eller borte ei periode.

2. Ulik leiar og nestleiar i båe råda

Fordelar: Mindre arbeidsbelastning. Arbeidet kan bli fordelt utover på 4 ulike personar. Fleire ulike personar i ulike fora som AU kan gje fleire innspel.

Bakdelar: Fleire folk må i aksjon på til dømes AU møter. Det kan bli mindre samhandling mellom sokneråd og fellesråd.

3.Leiar i sokneråd er nestleiar i fellesråd og nestleiar i sokneråd er leiar i fellesråd

Fordelar: Eit leiarteam på to som ikkje er så stort som ved modell 2 med ulike leiarar. Kan få god oversikt over båe råda, men deler meir likt på arbeidsbelastninga enn ved fyrste modellen.

Bakdelar: Arbeidsbelastning større enn ved modell 2.

Råda kan tenke gjennom fordelar og bakdelar med ulike leiarmodellar og koma med innspel i møtet.

**Framlegg til vedtak:**

1. Ål fortsett med same organiseringa av felles sokneråd og fellesråd som før og med same representasjonen som før. Dette vil seia at heile soknerådet er medlem i fellesrådet. Sokneprest sit i soknerådet og prost i fellesrådet, Kommunal representant kjem inn når fellesrådet startar.
2. Alternativ 1: Sokneråd og fellesråd har same leiar og nestleiar

eller

Alternativ 2: Sokneråd og fellesråd har ulik leiar og nestleiar

eller

Alternativ 3: Råda har eit leiarteam der leiar i soknerådet er nestleiar i fellesrådet og nestleiar i soknerådet er leiar i fellesrådet.

Ordninga med korleis leiarvala skal vera gjeld frå ny(e) leiar(ar) blir valt frå 1. januar 2025.

**Frå voteringa:**

Det var fyrst prøvevotering der alternativ 1 ikkje fekk nokon stemmer.

Alternativ 2 fekk 1 stemme og alternativ 3 fekk 9 stemmer. Til slutt vart alternativ 2 og 3 sett mor kvarandre.

**Ål kyrkjelege fellesråd i møte 05.11.2024**

**VEDTAK:**

1. Ål fortsett med same organiseringa av felles sokneråd og fellesråd som før og med same representasjonen som før. Dette vil seia at heile soknerådet er medlem i fellesrådet. Sokneprest sit i soknerådet og prost i fellesrådet, Kommunal representant kjem inn når fellesrådet startar.
2. Alternativ 3 der råda har eit leiarskap der leiar i soknerådet er nestleiar i fellesrådet og nestleiar i soknerådet er leiar i fellesrådet vart vedteke mot 1 stemme.
3. Ordninga gjeld frå 1. januar 2025.

**FR -sak 34/24: ADMINISTRATIV RESSURS TIL SOKNERÅDET**

**Saksframlegg:**

Soknerådet har bedt om administrative ressursar til soknerådsmøta. Soknerådet skal handsame denne saka i møte rett før fellesrådsmøtet og denne saka er under føresetnad av at soknerådet gjer eit vedtak om å søke fellesrådet om slike ressursar.

Soknerådet ber om administrativ hjelp frå kyrkjekontoret til sakshandsaming og referatskriving. Desse oppgåvene blir gjort av leiar og andre medlemer av rådet i dag.

**Økonomi:**

Det vil ikkje vera direkte økonomiske konsekvensar med overføring av pengar, men menneskelege resursar frå sekretær eller kyrkjeverjestilling vil bli brukt til dette arbeidet, noko som vil bli ei meiroppgåve i høve til dei oppgåvene som ligg der i dag.

**Konsekvensar for barn og unge:**

Ingen

**Konsekvensar for miljø:**

Ingen

**Drøfting:**

Det er veldig vanleg at sokneråd rundt om i landet har hjelp frå kyrkjekontora til skriving og utsending av soknerådssaker. Mange stader har dei også referent frå administrativt personale.

Fordelen med ei slik ordning kan vera at fleire i staben får meir innblikk i arbeidet i soknerådet og innkalling og referat blir meir likt frå periode til periode. På den andre sida vil det bli større tidsbruk til dette arbeidet for personalet og andre oppgåver kan bli liggjande. Det kan også i verste fall føre til mindre engasjement blant soknerådsmedlemane. Men det kan også føre til at desse kan få meir tid til anna arbeid i soknerådet enn det administrative.

**Framlegg til vedtak:**

1. Leveld, Torpo og Ål sokneråd får hjelp frå Ål kyrkjekontor til sakshandsaming og referatskriving av soknerådssaker.
2. Kyrkjeverja har ansvar for at dette arbeidet blir gjennomført enten av kyrkjeverja sjølv eller ein av sekretærane på kontoret.
3. Ordninga gjeld frå 1. januar 2025.

**Ål kyrkjelege fellesråd i møte 05.11.2024**

**VEDTAK:**

1. Leveld, Torpo og Ål sokneråd får hjelp frå Ål kyrkjekontor til sakshandsaming og referatskriving av soknerådssaker.
2. Kyrkjeverja har ansvar for at dette arbeidet blir gjennomført enten av kyrkjeverja sjølv eller ein av sekretærane på kontoret.
3. Ordninga gjeld frå 1. januar 2025.

**FR -sak 35/24: VAL AV LEIAR OG NESTLEIAR TIL FELLESRÅDET FRÅ 1. JANUAR 2025**

**Saksframlegg:**

Det skal veljast leiar og nestleiar i fellesrådet kvart år. Det kan veljast nye medlemer til desse verva eller gjenval frå året før.

Valet dette året vil vera avhengig av kva modell som blir valt i FR-sak 33/24.

**Framlegg til vedtak:**

Ingen framlegg til vedtak.

**Ål kyrkjelege fellesråd i møte 05.11.2024**

**VEDTAK:**

Val av leiar og nestleiar vart utsett til desembermøtet.

**FR -sak 36/24: NAMNA MINNELUND**

**Saksdokument:**

1. E-post frå Veronica Bæra (økonomiavdelinga i kommunen) av 01.11.24 om økonomien til namna minnelund.

Dokument 1 ligg ved saka.

**Saksframlegg:**

Namna minnelund på Ål kyrkjegard er nå kome i drift og 4 urner er sett ned før telen kjem i bakken. Minneplatene er ennå ikkje bestilt då det dukka oppein del spørsmål som fellesrådet må ta stilling til. I Ål vart det valt to ulike plater som pårørande kunne velje mellom. Det viser seg at dette er same plate, berre at den eine er slipt og denne slipinga skjer samtidig med inngravering. På denne plata må det vera djupgravering for at teksten skal visast godt i alt slags lys. Sliping og djupgravering kosta 2 395 kr per plate. Av dette er slipinga 300 kr. Brukar ein berre den syrefastestålplata som er tromla og ikkje slipt, kostar djupgravering 2095 per plate, mens lasergravering kostar 890 kr per plate.

 I Hallingdal har dei andre kommunane felles prisar. Det er 6000 kr for innanbygdse og 14 000 kr for utanbygdse. Dette dekker kostnader for namneplate og felleskostnader for minnelunden. Det blir i hovudsak brukt lasergravering eller djupgravering på aluminiumsplater i Hallingdal. Djupgravering på aluminium kostar om lag det same som lasergravering.

Fellesrådet må ta stilling til kva type gravering og plate som skal brukast og prisar. Vedtektene for gravplassane i ål må reviderast med tanke på bruk av minnelunden. Endring av vedtektene kjem i eiga sak på eit seinare møte.

Staben ved Ål kyrkjekontor har stilt spørsmål kvar det skal vera mogelg å tenne lys på minnelunden. Dette er også eit spørsmål som det må takast stilling til.

**Økonomi:**

Vedlagt følgjer eit oppsett over utgifter brukt i 2022, 2023 og 2024. Det viser seg at det er eit udekka beløp på 81 830 kr. Økonomiavdelinga i kommunen seier i e-post at det er søkt om 188 000 kr og så er det bevilga 118 000 kr. Saka blir drøfta i økonomiavdelinga og det har ikkje kome forslag til løysing på dette når saka vert skrive.

**Konsekvensar for barn og unge:**

Ingen

**Konsekvensar for miljø:**

Ein minnelund er mindre ressurskrevjande enn kistegraver både med tanke på oppgraving og areal som vert nytta. Når det gjeld pynt som til dømes lys på minnelunden, bør det vera mest mogleg miljøvenleg med tanke på metall som kan vera til skade for dyr og eventuelt avfall av batterilys må samlast i eiga avfall og leverast til mottak som e-avfall.

**Drøfting:**

Dersom fellesrådet held fast på dei to ulike platene som vart vedteke i augustmøtet, så må djupgravering brukast etter som det berre er den som blir brukt på den blanke plata. Å blande plater med djupgravering og lasergravering vil framstå rotete. Pris må drøftast.

**Framlegg til vedtak:**

1. ……….. gravering vert valt på platene på namna minnelund på Ål kyrkjegard.
2. Pris på minnelunden blir …….. for innanbygds og …….. for utanbygds. Dette dekkar minneplate og felleskostnadar på minnelunden inklusiv felles planting og stell i 20 år.
3. Lystenning på minnelunden vil foregå ……..
4. Kyrkjeverja blir bedt om å arbeide vidare med løysing for dekking av udekka midlar.

Å**l kyrkjelege fellesråd i møte 05.11.2024**

**VEDTAK:**

1. Laser gravering vert valt på plate tromla stål (Voie 2015) 13x13cm på namna minnelund på Ål kyrkjegard.
2. For gravferd på minnelunden blir det betalt ei eingongsavgift på 6000 kr for innanbygds og 14 000 kr for utanbygds. Dette dekker minneplate og felleskostnadar på minnelunden inklusiv felles planting og stell i 20 år.
3. Lys og blomar kan setjast ned framfor muren.
4. Kyrkjeverja blir bedt om å arbeide vidare med løysing for dekking av udekka midlar.

**FR-sak 37/24: ORIENTERINGAR**

* Arbeid med budsjett 2025 inklusiv justering på oppsett og føring av rekneskap på enkelte område
* Hogging av tre på kyrkjegardane
* HMS arbeid i staben
* Utbetaling av løn/honorar

Å**l kyrkjelege fellesråd i møte 05.11.2024**

**VEDTAK:**

1. Orienteringssakene teke til orientering
2. Kyrkjeverja legg fram eit forslag til ny oppdeling av budsjett og rekneskap i desembermøtet.
3. Det må lagast ei plan for hogging av tre på kyrkjegardane som blir lagt fram for fellesrådet og søkt godkjenning for hjå dei som har godkjenningsmynde.
4. Fellesrådet takkar Arild Øystese Hansen for godt arbeid med budsjett 2025 og Økonomiplan 2025-2029. Han ynskjer å gjera det arbeidet som er gjort på dette området i denne perioden gratis.